पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला सिटी. स्वास्थ्य विभाग की टीम ने सिटी के नारायणा अस्पताल के एक कर्मी को गर्भपात मामले में पकड़ा है। सीएमओ ने पकड़े गए व्यक्ति को पुलिस के हवाले कर दिया।
नारायणा अस्पताल का हरजिंद्र सिंह गर्भपात कराने का रैकेट चलाता था। उसके साथ वर्धमान अस्पताल का शिव कुमार भी मिला था। दोनों महिलाओं के गर्भ में बच्चे की लिंग जांच कराकर गर्भपात कराते थे। इसका खुलासा एक महिला की शिकायत पर हुआ है। महिला एक जून को हरजिंद्र से मिली थी। उससे गर्भपात की बात कही थी। हरजिंद्र ने महिला को बताया था कि वह कई महिलाओं के गर्भपात करा चुका है।
महिला ने उसे विश्वास में लेकर इस रैकेट का पर्दाफाश किया। शिव कुमार गर्भ की जांच करता था। गर्भ में कन्या होने पर गर्भपात करा दिया जाता था। यह गर्भपात जगाधरी गेट के समीप मदान अस्पताल में होता था। पीएनडीटी एक्ट के नोडल अधिकारी डॉ. बी.बी. लाला ने शिकायत मिलने के बाद हरजिंद्र को अस्पताल से पकड़ लिया।
उसे जब सीएमओ के सामने लाया गया तो हरजिंद्र ने सीएमओ के सामने खुलासा किया कि महिला से जो भी रकम मिलती थी, वह तथा शिव कुमार बांट लेते थे। गर्भपात कराने के लिए मदान अस्पताल के डॉक्टर को अलग से रकम दी जाती थी। सीएमओ डॉ. विनोद गुप्ता ने पूछताछ करने के बाद उसे पुलिस के हवाले कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn